ŠIAULIŲ LOPŠELIS – DARŽELIS „SIGUTĖ“

190525130 J.BASANAVIČIAUS G.92, ŠIAULIAI

### 2020 M.GRUODŽIO 31 D. FINANSINIŲ ATASKAITŲ AIŠKINAMASIS RAŠTAS

I. BENDROJI DALIS

1. Oficialus viešojo sektoriaus subjekto pavadinimas - Šiaulių lopšelis - darželis „Sigutė“, trumpasis pavadinimas - lopšelis - darželis. Lopšelis - darželis įregistruotas 1994 m. spalio 11d. Juridinių asmenų registre, kodas 190525130. Registravimo pažymėjimo Nr. 011354, pažymėjimas išduotas 2004 m. spalio 05 d. Savininkas – Šiaulių miesto savivaldybė. Buveinė – J. Basanavičiaus g. 92 , LT -76176, Šiauliai. Tel. Nr. 8 – 41 54 52 69.

2. Lopšelio – darželio veiklos sritis - švietimas. Pagrindinė veiklos rūšis - ikimokyklinis ugdymas. Kita švietimo veiklos rūšis - priešmokyklinis ugdymas.

3. Kontroliuojamų ir asocijuotų subjektų lopšelis - darželis neturi.

4. Įstaigos darbuotojų skaičius 2020 m. gruodžio 31 d. - 30 darbuotojai: 15 - pedagogai, 15 - kiti darbuotojai.

5. Svarbi sąlyga ir aplinkybė, veikianti lopšelio - darželio veiklą yra savininko teises ir pareigas įgyvendinančios institucijos - Šiaulių miesto savivaldybės tarybos sprendimai.

6. Lopšelio - darželio finansinės ataskaitos teikiamos už pilnus 2020 biudžetinius metus.

7. Finansinėse ataskaitose pateikiami duomenys išreikšti Lietuvos Respublikos piniginiais vienetais – eurais.

II. APSKAITOS POLITIKA

Bendrieji apskaitos principai, metodai ir taisyklės

8. Šiaulių lopšelio - darželio „Sigutė“ finansinės ataskaitos parengtos pagal Lietuvos Respublikos finansinę apskaitą ir finansinių ataskaitų parengimą reglamentuojančius teisės aktus bei Viešojo sektoriaus apskaitos ir finansinės atskaitomybės standartus (toliau – VSAFAS).

9. Įstaigos apskaitos politika yra parengta vadovaujantis VSAFAS ir pavyzdiniu biudžetinių įstaigų apskaitos vadovu ir patvirtinta 2018 m. gruodžio 11d. direktoriaus įsakymu Nr. V-197. Apskaitos politika yra taikoma nuolat. Per 2020m. apskaitos politika nebuvo koreguota, ji pateikta prie 2020m. finansinių ataskaitų rinkinio. Apskaitos politika keičiama tik vadovaujantis 7-uoju VSAFAS „Apskaitos politikos, apskaitinių įverčių keitimas ir klaidų taisymas“ ir taikoma vienodai visiems finansinių ataskaitų straipsniams, kuriems turi įtakos apskaitos politikos keitimas.

10. Lopšelis - darželis „Sigutė“ taiko tokią apskaitos politiką, kuri užtikrina, kad apskaitos duomenys atitiktų kiekvieno taikytino VSAFAS reikalavimus. Jeigu nėra konkretaus VSAFAS reikalavimo, įstaiga vadovaujasi bendraisiais apskaitos principais, nustatytais 1-ajame VSAFAS „Informacijos pateikimas finansinių ataskaitų rinkinyje“.

11.Sudarydama finansines ataskaitas įstaiga vadovaujasi sąskaitų planu, kuris yra parengtas pagal pavyzdinį biudžetinių įstaigų sąskaitų planą ir patvirtintas 2018 m. gruodžio 11 d. Šiaulių lopšelio - darželio „Sigutė“ direktoriaus įsakymu Nr. V-197.

12. Sąskaitų planas apima privalomojo sąskaitų plano sąskaitas ir privalomus detalizuojančius požymius, taip pat registravimo sąskaitas ir kitus požymius.

13. Apskaitos duomenys detalizuojami pagal šiuos požymius:

- valstybės funkciją,

- programą, priemonę, projektą,

- lėšų šaltinį,

- biudžeto išlaidų ekonominės klasifikacijos straipsnį,

- kitą informaciją.

14. Ūkinės operacijos ir įvykiai registruojami ir finansinių ataskaitų rinkinys rengiamas taikant šiuos bendruosius apskaitos principus:

- kaupimo,

- subjekto,

- veiklos tęstinumo,

- periodiškumo,

- pastovumo,

- piniginio mato,

- palyginimo,

- atsargumo,

- neutralumo,

- turinio viršenybės prieš formą.

Nematerialusis turtas

15. Nematerialiojo turto apskaitos politika nustatyta 13-ajame VSAFAS „Nematerialusis turtas“, nematerialiojo turto nuvertėjimo apskaičiavimo ir apskaitos metodai ir taisyklės – 22-ajame VSAFAS „Turto nuvertėjimas“.

16. Nematerialusis turtas yra pripažįstamas, jei atitinka 13-ajame VSAFAS pateiktą sąvoką ir nematerialiajam turtui pripažinti nustatytus kriterijus.

17. Lopšelis - darželis „Sigutė“ nematerialaus turto neturi.

Ilgalaikis materialusis turtas

18. Ilgalaikio materialiojo turto apskaitos politika nustatyta pagal 12-ą VSAFAS „Ilgalaikis materialusis turtas“, ilgalaikio materialiojo turto nuvertėjimo apskaičiavimo ir apskaitos metodai ir taisyklės – pagal 22-ąjį VSAFAS „Turto nuvertėjimas“.

19. Ilgalaikis materialusis turtas pripažįstamas ir registruojamas apskaitoje, jei jis atitinka ilgalaikio materialiojo turto sąvoką ir VSAFAS nustatytus ilgalaikio materialiojo turto pripažinimo kriterijus.

20. Lopšelyje - darželyje „Sigutė“ ilgalaikis materialusis turtas pagal pobūdį skirstomas į šias pagrindines grupes: pastatai, statiniai, kitos mašinos ir įrengimai, baldai ir biuro įranga.

21. Ilgalaikis materialus turtas lopšelyje - darželyje apskaitomas įsigijimo savikaina.

22. Įstaigoje taikomas tiesiogiai proporcingas (tiesinis) nusidėvėjimo skaičiavimo metodas. Turto amortizacija skaičiuojama, vadovaujantis normatyvais, parengtais ir patvirtintais Šiaulių miesto savivaldybės tarybos 2010 m. balandžio 29d. sprendimu Nr. T-139.

23. Kai ilgalaikis turtas parduodamas arba nurašomas, jo įsigijimo savikaina, sukaupto nusidėvėjimo ir, jei yra, nuvertėjimo sumos nurašomos.

Atsargos

24. Atsargų apskaitos metodai ir taisyklės nustatyti 8-ajame VSAFAS „Atsargos“.

25. Atsargos pripažįstamos ir registruojamos apskaitoje jei jos atitinka atsargų apibrėžimą, pateiktą 8-ajame VSAFAS „Atsargos“.

26. Šiaulių lopšelio - darželio „Sigutė“ apskaitoje atsargos skirstomos į šias grupes:

- medžiagos ir žaliavos,

- kuras,

- maisto produktai,

-ūkinės medžiagos ir raštinės reikmenys (sanitarijos ir higienos paskirties priemonės ir kitos medžiagos ūkio reikmėms, kurios gali būti naudojamos tik vieną kartą),

- atsarginės dalys (atsarginės dalys, skirtos remontuoti arba pakeisti susidėvėjusioms mašinų, įrengimų (medicinos įrangos, kompiuterių ir kt.)), kurie gali būti naudojami tik vieną kartą,

- ūkinis inventorius (neatiduotas naudoti),

- atsargos, skirtos parduoti (perduoti),

|  |
| --- |
| - ilgalaikis materialusis turtas, skirtas parduoti, į šią grupę perkeliamas ilgalaikis materialusis turtas, kurį priimtas sprendimas parduoti.  27. Atsargas registruojant apskaitoje yra įvertinama įsigijimo ar pasigaminimo savikaina. |
| 28. Visos operacijos susijusios su atsargų judėjimu apskaitoje registruojamos nuolat. |
| 29. Atiduoto naudoti ūkinio inventoriaus vertė iš karto turi būti pripažinta to laikotarpio, kuriuo pripažįstamos atitinkamos pajamos, sąnaudomis.  30. Naudojamo inventoriaus kiekinė ir vertinė apskaita kontrolės tikslais tvarkoma nebalansinėse sąskaitose. |

Gautinos sumos

31. Gautinų sumų apskaitos metodai ir taisyklės nustatyti 17-ajame VSAFAS „Finansinis turtas ir finansiniai įsipareigojimai“ ir 22-ajame VSAFAS „Turto nuvertėjimas“.

32. Pagal tikslą įstaigoje gautinos sumos skirstomos:

- ilgalaikės gautinos sumos,

- trumpalaikės gautinos sumos.

33. Gautinos sumos pirminio pripažinimo metu yra įvertinamos įsigijimo savikaina.

34. Gautinos sumos nenurašomos tol, kol turime teisę į gautinas sumas ir paslaugas arba į turtą pagal išankstinius apmokėjimus. Šioms sumoms yra skaičiuojamas nuvertėjimas ir iš apskaitos gali būti nurašomos suėjus senaties terminui arba esant kitoms svarbioms aplinkybėms (pvz. skolininkui bankrutavus).

Pinigai ir pinigų ekvivalentai

35. Pinigus sudaro pinigai banko sąskaitose. Pinigų ekvivalentai yra trumpalaikės, likvidžios investicijos, kurios gali būti greitai ir lengvai iškeičiamos į žinomą pinigų sumą. Tokių investicijų terminas neviršija trijų mėnesių, o vertės pokyčių rizika yra labai nežymi.

Finansavimo sumos

36. Finansavimo sumų apskaitos metodai ir taisyklės nustatyti 20-ajame VSAFAS „Finansavimo sumos”.

37. Finansavimo sumos pripažįstamos, kai atitinka VSAFAS nustatytus pripažinimo kriterijus.

38. Finansavimo sumos – iš valstybės biudžeto, savivaldybės biudžeto, Europos Sąjungos (finansinė parama), užsienio valstybių ir tarptautinių organizacijų bei iš kitų šaltinių gauti arba gautini pinigai arba kitas turtas, skirtas įstaigos įstatuose nustatytiems tikslams ir programoms įgyvendinti. Finansavimo sumos apima ir gautus arba gautinus pinigus, ir kitą turtą pavedimams vykdyti, kitas lėšas išlaidoms kompensuoti ir paramos būdu gautą turtą.

39. Gautos (gautinos) finansavimo sumos pagal paskirtį skirstomos:

- finansavimo sumos iš valstybės biudžeto,

- finansavimo sumos iš savivaldybės biudžeto,

- finansavimo sumos iš kitų šaltinių,

- finansavimo sumos iš Europos Sąjungos tarptautinių organizacijų.

40. Finansavimo sumos pagal paskirtį skirstomos:

- finansavimo sumas nepiniginiam turtui įsigyti,

- finansavimo sumos kitoms išlaidoms kompensuoti.

41. Finansavimo sumos nepiniginiam turtui įsigyti apima ir nemokamai gautą arba už simbolinį atlygį įsigytą nepiniginį turtą.

42. Finansavimo sumos kitoms išlaidoms yra skirtos ataskaitinio laikotarpio išlaidoms kompensuoti. Taip pat finansavimo sumomis, skirtomis kitoms išlaidoms kompensuoti, yra laikomos visos likusios finansavimo sumos, nepriskiriamos nepiniginiam turtui įsigyti.

43.Gautos (gautinos) ir panaudotos finansavimo sumos arba jų dalis pripažįstamos finansavimo pajamomis tais laikotarpiais, kuriais patiriamos su finansavimo sumomis susijusios sąnaudos.

Finansiniai įsipareigojimai

44. Finansinių įsipareigojimų apskaitos principai, metodai ir taisyklės nustatyti 17-ajame VSAFAS „Finansinis turtas ir finansiniai įsipareigojimai”, 18-ajame VSAFAS – „Atidėjiniai, neapibrėžtieji įsipareigojimai, neapibrėžtasis turtas ir poataskaitiniai įvykiai“, 19-ajame VSAFAS „Nuoma, finansinė nuoma (lizingas) ir kitos turto perdavimo sutartys“ ir 24-ajame VSAFAS „Su darbo santykiais susijusios išmokos“.

45. Šiaulių lopšelyje – darželyje “Sigutė“ visi įsipareigojimai yra finansiniai ir skirstomi į ilgalaikius ir trumpalaikius.

46. Ilgalaikių įsipareigojimų įstaiga neturi.

47. Trumpalaikiams finansiniams įsipareigojimams priskiriama:

- ilgalaikių atidėjinių einamųjų metų dalis ir trumpalaikiai atidėjiniai,

- ilgalaikių įsipareigojimų einamųjų metų dalis,

- trumpalaikės finansinės skolos,

- pervestinos subsidijos ir finansavimo sumos,

- mokėtinos sumos, susijusios su vykdoma veikla,

- kiti trumpalaikiai finansiniai įsipareigojimai.

48. Pirminio pripažinimo metu finansiniai įsipareigojimai įvertinami įsigijimo savikaina.

Pajamos

49. Pajamų apskaitos principai, metodai ir taisyklės nustatyti 10-ajame VSAFAS „Kitos pajamos“ ir 20-ajame VSAFAS „Finansavimo sumos“.

50. Pajamų apskaitai taikomas kaupimo principas. Finansavimo pajamos pripažįstamos tuo pačiu laikotarpiu, kai yra patiriamos su šiomis pajamomis susijusios sąnaudos.

51. Pajamos, išskyrus finansavimo pajamas, pripažįstamos, kai tikėtina, jog įstaiga gaus su sandoriu susijusią ekonominę naudą, kai galima patikimai įvertinti pajamų sumą ir su pajamų uždirbimu susijusias sąnaudas.

52. Pajamos registruojamos apskaitoje ir rodomos finansinėse ataskaitose tą ataskaitinį laikotarpį, kurį yra uždirbamos, t. y. kurį suteikiamos paslaugos ar parduodamas turtas ar kita, nepriklausomai nuo pinigų gavimo momento.

Sąnaudos

53. Sąnaudų apskaitos principai, metodai ir taisyklės nustatyti 11-ajame VSAFAS „Sąnaudos”. Sąnaudų, susijusių su konkrečių turto, finansavimo sumų ir įsipareigojimų straipsnių apskaita, principai nustatyti šių straipsnių apskaitą reglamentuojančiuose VSAFAS.

54. Sąnaudos apskaitoje pripažįstamos vadovaujantis kaupimo ir palyginamumo principais tuo ataskaitiniu laikotarpiu, kai uždirbamos su jomis susijusios pajamos, neatsižvelgiant į pinigų išleidimo laiką. Tais atvejais, kai per ataskaitinį laikotarpį padarytų išlaidų neįmanoma tiesiogiai susieti su konkrečių pajamų uždirbimu ir jos neduos ekonominės naudos ateinančiais ataskaitiniais laikotarpiais, šios išlaidos pripažįstamos sąnaudomis tą patį laikotarpį, kada buvo patirtos.

55. Sąnaudos apskaitomos tikrąja verte.

56. Veiklos sąnaudas sudaro:

- darbo užmokestis ir socialinio draudimo sąnaudas,

- nusidėvėjimo ir amortizacijos sąnaudos,

- komunalinių paslaugų ir ryšių sąnaudos,

- komandiruočių sąnaudos,

- transporto sąnaudos,

- kvalifikacijos kėlimo sąnaudos,

- paprasto remonto ir eksploatacijos sąnaudos,

- nuvertėjimo ir nurašytų sumų sąnaudos,

- sunaudotų ir parduotų atsargų savikaina,

- socialinių išmokų sąnaudos,

- kitų paslaugų sąnaudos,

- kitos pagrindinės veiklos sąnaudos.

Turto nuvertėjimas

57. Turto nuvertėjimo apskaitos principai, metodai ir taisyklės nustatyti 8-ajame VSAFAS „Atsargos“, 17-ajame VSAFAS „Finansinis turtas ir finansiniai įsipareigojimai”, 22-ajame VSAFAS „Turto nuvertėjimas” ir Inventorizavimo tvarkos apraše.

Įvykiai pasibaigus ataskaitiniam laikotarpiui

58. Metinis finansinių ataskaitų rinkinys sudaromas iki Šiaulių miesto savivaldybės administracijos finansų skyriaus nustatytos datos.

59. Įvykių, pasibaigus ataskaitiniam laikotarpiui, apskaitos ir pateikimo finansinėse ataskaitose taisyklės pateiktos 18-ajame VSAFAS „Atidėjiniai, neapibrėžtieji įsipareigojimai, neapibrėžtasis turtas ir įvykiai pasibaigus ataskaitiniam laikotarpiui“.

60. Įvykiai pasibaigus ataskaitiniam laikotarpiui, kurie suteikia papildomos informacijos apie įstaigos padėtį paskutinę ataskaitinio laikotarpio dieną (koreguojantys įvykiai), atsižvelgiant į jų įtakos reikšmę parengtoms finansinėms ataskaitoms, yra parodomi finansinės būklės, veiklos rezultatų ir pinigų srautų ataskaitose. Nekoreguojantys įvykiai, pasibaigus ataskaitiniam laikotarpiui aprašomi aiškinamajame rašte, kai jie reikšmingi.

Informacijos pagal segmentus pateikimas

61. Informacijos pagal segmentus pateikimo finansinėse ataskaitose reikalavimai nustatyti 25-ajame VSAFAS „Segmentai“.

62. Apskaita tvarkoma pagal segmentus. Segmentai – VSS veiklos dalys pagal vykdomas valstybės funkcijas, apimančios vienarūšes teikiamas viešąsias paslaugas pagal valstybės funkcijų klasifikaciją.

Apskaitos politikos keitimas

63. Apskaitos politikos keitimo principai nustatyti 7-ajame VSAFAS „Apskaitos politikos, apskaitinių įverčių keitimas ir klaidų taisymas“.

64. Pasirinkta apskaitos politika taikoma nuolat arba gana ilgą laiką tam, kad būtų galima palyginti skirtingų ataskaitinių laikotarpių finansines ataskaitas. Tokio palyginimo reikia finansinės būklės, veiklos rezultatų, grynojo turto ir pinigų srautų keitimosi tendencijoms nustatyti.

Apskaitinių įverčių keitimas

65. Apskaitinių įverčių keitimo principai nustatyti 7-ajame VSAFAS „Apskaitos politikos, apskaitinių įverčių keitimas ir klaidų taisymas“.

66. Apskaitos politika laikomas pasirinktas apskaitos metodas (pvz., nusidėvėjimas skaičiuojamas tiesioginiu metodu), skaičiuojamas tiesioginiu metodu), o apskaitiniu įverčiu laikoma pasirinkta apskaičiavimo

taisyklė (pvz.: konkretūs nusidėvėjimo normatyvai).

Apskaitos klaidų taisymas

67. Apskaitos klaidų taisymo principai nustatyti 7-ajame VSAFAS „Apskaitos politikos, apskaitinių įverčių keitimas ir klaidų taisymas“.

III. PASTABOS

Nematerialusis turtas

68. Lopšelis - darželis „Sigutė“ nematerialaus turto neturi.

Ilgalaikis materialusis turtas

69. Ilgalaikio materialiojo turto apskaitos politika, patvirtinta 2018 m. gruodžio 11 d., trumpai aprašyta šio rašto Apskaitos politikos dalyje ataskaitiniais metais nebuvo keista.

70. Lopšelyje - darželyje yra šios ilgalaikio materialaus turto grupės, joms nustatytas naudingo tarnavimo laikas:

|  |  |  |
| --- | --- | --- |
| Eil.  Nr. | Ilgalaikio materialaus turto grupės pavadinimas | Naudingo tarnavimo laikas metais |
| 1. | Pastatas (sienos-iki 2,5 plytos storio, blokų monolitinio šlako, betono, perdengimai ir denginiai gelžbetoniniai) | 90 |
| 2. | Statiniai | 15 |
| 3. | Kompiuteriai ir jų įranga | 5 |
| 4. | Kopijavimo ir dokumentų dauginimo priemonės | 7 |
| 5. | Kitas ilgalaikis materialusis turtas | 10 |
| 6. | Mašinos ir įrengimai |  |
| 6.1 | Kitos mašinos ir įrenginiai | 10 |

71. Informacija apie ilgalaikio materialiojo turto balansinės vertės pasikeitimą per ataskaitinį laikotarpį pateikiama pagal 12-to VSAFAS 1 priedo formą ir FBA, pastaba Nr.P04.

72. Įstaigoje yra turto, kuris yra visiškai nudėvėtas, tačiau vis dar naudojamas veikloje. Lentelėje pateikiami šio ilgalaikio materialiojo turto daiktai ir jų įsigijimo savikaina:

|  |  |  |  |
| --- | --- | --- | --- |
| Eil.  Nr. | IMT pavadinimas | Inventoriaus Nr. | IMT įsigijimo savikaina Eur |
| 1. | Šaldytuvas RA 32G.015WT INDESIT | 00031 | 318,58 |
| 2. | Pianinas “Ryga“ | 00024 | 576,05 |
| 3. | Daržovių pjaustymo mašina | 00041 | 865,97 |
| 4. | Lentynų stelažas | 00047 | 317,71 |
| 5. | Mėsos malimo mašina “Fimar“ | 00050 | 577,5 |
| 6. | Kompiuteris Intel Celeron | 00035 | 461,94 |
| 7. | Kompiuteris“Magnum“M350/2000IN500 | 00142,00144,00146,00148,00150 | 3329,20 |
| 8. | Nešiojamas kompiuteris HP250 | 00152,00154 | 1143,14 |
| 9. | Estafečių rinkinys | 00195 | 381,26 |
| 10. | Minkštųjų figūrų rinkinys“Sportas‘ | 00196 | 578,95 |
| 11. | Kopėtėlės,virvinės | 00198 | 376,21 |
| 12. | Kampinis kamuoliukų baseinas | 00200 | 972,54 |
| 13. | Kamuoliukų baseinas | 00202 | 477,87 |
| 14. | Veidrodis, aktų salės | 00204 | 334,51 |
| 15. | Minkštųjų formų komplektas | 00206 | 854,38 |

73. Turto, kurio kontrolę riboja sutartys ar teisės aktai, ir turto, užstatyto kaip įsipareigojimų įvykdymo

garantija, nėra.

74. Turto, kuris laikinai nenaudojamas įstaigos veikloje, nėra.

75. Žemės ir pastatų, kurie nenaudojami įstaigos įprastinėje veikloje ir laikomi vien tiktai pajamomis iš nuomos, nėra.

76. Turto, įsigyto pagal finansinės nuomos (lizingo) sutartis, kurio finansinės nuomos (lizingo) sutarties laikotarpis nėra pasibaigęs, nėra.

77. Sutarčių, pasirašytų dėl ilgalaikio materialiojo turto įsigijimo ateityje, įstaigoje nėra.

78. Turto pergrupavimo iš vienos turto grupės į kitą ataskaitiniame laikotarpyje nebuvo.

79. Ilgalaikio materialiojo turto, priskirto prie žemės, kilnojamųjų ar nekilnojamųjų kultūros vertybių grupių, lopšelyje – darželyje nėra.

80. Ilgalaikio materialiojo turto, perduoto Turto bankui, įstaigoje nėra.

81.Biologinio turto įstaiga neturi.

Atsargos

82. Informacija apie balansinės atsargų vertės pasikeitimą per ataskaitinį laikotarpį pateikiama pagal 8-to VSAFAS 1 priedo formą .

83. Atsargų nuvertėjimo ar atkūrimo per ataskaitinį laikotarpį įstaigoje nebuvo.

84. Trečiųjų asmenų laikomų atsargų nėra.

85. Atsargų vertė metų pabaigoje 768,78 Eur (maisto produktai), FBA pastaba Nr. P08.

Išankstiniai apmokėjimai

86. Informacija apie išankstinius apmokėjimus nėra.

Per vienerius metus gautinos sumos

87. Informacija apie per vienerius metus gautinas sumas pateikiama pagal 17-to VSAFAS 7 priedo formą ir FBA, pastaba Nr.P10.

88. Gautinas sumas už turto naudojimą, parduotas prekes, turtą, paslaugas sudaro tėvų įmokos (2926,80Eur).

89. Sukauptas gautinas sumas (FBA, eil Nr.C.III.5) sudaro sukauptas atostogų rezervas (39439,62 Eur), trumpalaikiai atidėjiniai (5714,00 Eur), tiekėjams mokėtinos sumos (204,91 Eur) ir spec. programos 2020m. likutis (1767,58 Eur).

Finansavimo sumos

90. Informacija apie finansavimo sumas pagal šaltinį, paskirtį ir jų pokyčius per ataskaitinį laikotarpį pateikiama pagal 20-to VSAFAS 4 priedo formą.

91. Informacija apie finansavimo sumų likučius ataskaitinio laikotarpio pradžioje ir pabaigoje pateikiama pagal 20-to VSAFAS 5 priedo formą.

92. Gautų finansavimo sumų iš savivaldybės biudžeto likutį ataskaitinio laikotarpio pabaigoje (FBA, eil. Nr. D.II) sudaro ilgalaikio materialiojo turto likutinė vertė 241128,52 Eur.

93. Gautų finansavimo sumų iš valstybės lėšų likutį sudaro ilgalaikio materialiojo turto likutinė vertė 11161,96 Eur.

94. Gautų finansavimo sumų iš Europos Sąjungos lėšų likutį sudaro ilgalaikio materialiojo turto likutinė vertė 267336,33 Eur.

95. Gautų finansavimo sumų iš kitų šaltinių likutį ataskaitinio laikotarpio pabaigoje (FBA, eil. Nr. D.IV) sudaro sumos, gautos nepiniginiam turtui įsigyti, lygios ilgalaikio materialiojo turto likutinei vertei (2455,43 Eur) ir paramos lėšų likutis sąskaitoje (2330,50 Eur).

96. Bendra finansavimo suma 524412,74 Eur, FBA, pastaba Nr. P12.

Pinigai ir pinigų ekvivalentai

97. Informacija apie pinigus ir pinigų ekvivalentus pateikiama FBA, pastaba Nr. P11

98. Pinigus ir pinigų ekvivalentus ataskaitinio laikotarpio pabaigoje sudaro paramos lėšų likutis 2330,50Eur

. Įsipareigojimai

99. Sukauptas mokėtinas sumas sudaro atostogų rezervas 40487,92 Eur (FBA, pastaba Nr. P17).

100.Tiekėjams mokėtiną sumą sudaro skola už komunalines paslaugas 204,91 Eur (FBA, pastaba Nr. P17).

101. Ilgalaikių atidėjinių einamųjų metų dalis ir trumpalaikiai atidėjiniai 5714 Eur. (FBA, pastaba Nr. P15).

Grynasis turtas

Grynasis turtas ataskaitinio laikotarpio pabaigoje 5989,84 Eur, FBA, pastaba Nr. P18.Turtas sudarytas iš ankstesnių metų perviršiaus 8768,84 Eur ir einamųjų metų deficito 2779 Eur.

Veiklos rezultatų ataskaita

102. Veiklos rezultatų ataskaitoje pagal 2020-12-31 duomenis eil. Nr.A.I.1 „Finansavimo pajamos iš valstybės biudžeto“ sudaro finansavimo pajamos iš mokinio krepšelio lėšų.

103. Veiklos rezultatų ataskaitoje pagal 2020-12-31 duomenis eil. Nr.A.I.2 „Finansavimo pajamos iš savivaldybių biudžetų“ sudaro finansavimo pajamos iš Šiaulių m. savivaldybės biudžeto , pajamos už vaiko išlaikymą įstaigoje nemokamam maitinimui.

104. Veiklos rezultatų ataskaitoje pagal 2020-12-31 duomenis eil. Nr.A.I.4 „Finansavimo pajamos iš kitų šaltinių“ sudaro pajamos iš paramos lėšų.

105. Veiklos rezultatų ataskaitoje pagal 2020-12-31 duomenis eil. Nr.A.I.3„Finansavimo pajamos iš Europos Sąjungos lėšų.

106. Veiklos rezultatų ataskaitoje pagal 2020-12-31 duomenis eil. Nr.A.III.1.„Pagrindinės veiklos kitos pajamos“ sudaro priskaičiuotos tėvų įmokos už vaiko išlaikymą įstaigoje, FBA, pastaba Nr.P 21. Pridedama informacija pagal 10-to VSAFAS 2 priedo formą.

107. Finansinės ir investicinės veiklos lopšelis-darželis neturi.

108. Apskaitos politikos keitimo ir esminių apskaitos klaidų taisymo įtakos per ataskaitinį laikotarpį įstaigoje nebuvo.

109.Pagrindinės veiklos sąnaudos 474492,88 Eur, FBA, pastaba Nr. P02.

Segmentai

110. 2020m. informacija pagal veiklos segmentus pateikiama pagal 25-to VSAFAS priedo formą.

Palyginus 2020m. pagrindinės veiklos sąnaudas pagal segmentus su 2019metais, skirtumas 34,4 tūkst. Eur (7,8 proc.). Didžiausią skirtumą sudaro darbo užmokesčio ir socialinio draudimo sąnaudos 48,6 tūkst. Eur (13,5 proc.). Šios sąnaudos padidėjo dėl MMA didinimo, ir laipsniško koeficientų darbo užmokesčiui didinimo.

Sumažėjo komunalinių paslaugų ir ryšių sąnaudos 3,0 tūkst. Eur (22,2 proc.) dėl mažesnio gamtinių dujų kiekio sunaudojimo dėl aukštos temperatūros. Kitų sąnaudų skirtumai nedideli.

Nebalansinė sąskaita

111. Naudojamas įstaigos veikloje inventorius apskaitomas nebalansinėje sąskaitoje. Jo vertė ataskaitinio laikotarpio pabaigoje 136871,62 Eur.

112. Lopšelis-darželis „Sigutė“ pagal 2004 m. balandžio 26 d. valstybinės žemės panaudos sutartį Nr.PN29/04-0099 naudoja 0,9157 ha ploto žemės sklypą. Sutartis sudaryta dvidešimt penkeriems metams nuo sutarties sudarymo dienos, bet ne ilgesniam laikotarpiui nei reikia valstybės ir savivaldybės funkcijoms atlikti.

113. Indeksuota neatlygintinai pagal panaudos sutartį naudojamo žemės sklypo vertė 43281,39 Eur, ši suma apskaitoma nebalansinėje sąskaitoje.

Kitos pastabos

114. Per ataskaitinį laikotarpį lopšelyje - darželyje apskaitiniai įverčiai nebuvo keičiami.

115. Esminių ir neesminių klaidų per ataskaitinį laikotarpį nepastebėta.

116. Lopšelio - darželio restruktūrizavimas nevyko.

117. Neapibrėžtųjų įsipareigojimų, neapibrėžtojo turto pokyčių per ataskaitinį laikotarpį nenustatyta.

118. Teisinių ginčų per ataskaitinį laikotarpį nebuvo.

Direktorė Renata Jonaitienė

Vyriausioji buhalterė Dalė Jurevičienė